bse
సంపత్‌ 2073పై అంచనాల జోరు
ముంబై, అక్టోబరు 29: దీపావళి మరుసటిరోజు నుంచిప్రారంభం అయ్యే 2073సంవత్‌ దేశీయ స్టాక్‌మార్కెట్లలో ధోరణులు ఎలా ఉంటాయన్న అంశాలపై విశ్లేషణలు జోరందుకుంటున్నాయి. ప్రధానంగా ఐదు అం శాలు మార్కెట్లను ప్రభావితం చేస్తాయని అంచనా. సంవత్‌ 2072పై ఏఏ అంశాలు ప్రభావంచూపించాయో ఏ జరిగిందో కూడా ఇన్వెస్టర్లు అంచనాలు వేసుకుంటున్నారు. గత దీపావళి నుంచి చూస్తే మార్కెట్లు 9శాతం లాభపడ్డాయి. ఇందుక పలు అంశాలు కూడుకు న్నాయి. అంచనాలకు మించిన సాధారణ సగటు వర్షపాతం, ద్రవ్యో ల్బణ కట్టడి, వడ్డీరేట్ల తగ్గింపును చేప్టిన రిజర్వుబ్యాంకు విధానాలు వంటి అంశాలు ఎప్పటికప్పుడు దేశీయంగా మార్కెట్‌ సెంటిమెంట్‌కు బలా న్నిచ్చాయి. వీటికి తోడుగా మోడీ ప్రభుత్వం ఎప్పటినుంచో పెండింగ్‌ లో ఉన్న వస్తుసేవలపన్ను జిఎస్‌టి బిల్లుకు ఉభయ సభల ఆమోదా న్ని పొందడం కూడా ఇన్వెస్టర్లకు ప్రోత్సాహాన్నిచ్చింది. సెన్సెక్స్‌ 9 శాతం మాత్రమే పుంజుకున్నప్పటికీ బిఎస్‌ఇలో మెటల్‌సూచి ఏకంగా 48శాతానికిపైగా దూసుకెళ్లింది. ఇదేబాటలో చమురుగ్యాస్‌, ఆటో రియాల్టీ, బ్యాంకింగ్‌ రంగాలు వరుస వెంబడిస్థానాల్లో నిలిచాయి. ఈ రంగాలు 16-38శాతం మధ్య పుంజుకున్నట్లు అంచనా. అయితే అదే సమయంలో టెలికాం, ఐటి, హెల్త్‌కేర్‌ రంగాలు 1-11శాతం మధ్య క్షీణించాయి. గడచిన ఆరేళ్ల నుంచి 2010 సంవత్‌ 2066 నుంచి చూస్తే ఎన్‌ఎస్‌ఇ ప్రధాన సూచి నిఫ్టీ 2010లో 23శాతం పెరిగింది. తదనంతరం ఐదేళ్లలో నిఫ్టీ సగటు మరోమూడు సార్లు 9-27శాతం మధ్య లాభాలను పంచింది. రెండేళ్లు మాత్రం నష్టాలకు లోనయింది. ఇకపై మార్కెట్లను దేశ విదేశీ అంశాలు ప్రభావింతచేస్తాయి. అంతర్జా తీయ స్థాయిలో ప్రధానంగా అమెరికాకు ప్రాధాన్యత ఉంటుంది. అధ్యక్ష ఎన్నికల ముగింపు కేంద్ర బ్యాంకు ఫెడరల్‌ రిజర్వు వడ్డీపెంపు నిర్ణయాలు వంటివి కీలకంగా నిలుస్తాయని అంచనా. డొనాల్డ్‌ ట్రంప్‌ అమెరికా అధ్యక్షునిగాఎన్నికైతే దేశీ ఐటి కౌంటర్లు అమ్మకాల ఒత్తిడిలో పడే అవకాశంఉంటుందని అంచనా వేస్తున్నారు. ఫెడ్‌ వడ్డీరేట్ల పెంపు కోసం త్వరపడితే ఎఫ్‌ఐఐలు అమ్మకాలవైపు మొగ్గుచూపించే అవకాశం ఉంది. యూరోపియన్‌ యూనియన్‌ నుంచి బ్రిటన్‌ వైదొలగడం ఎలాం టి సమస్యలు సృష్టిందో వేచి చూడాల్సిందే. ఇక విదేశీ మార్కెట్లలో ముడిచమురుధరల కదలికలకూ ప్రాధాన్యత ఉంటుంది. చైనా ఆర్ధిక వ్యవస్థలో ఏర్పడేమార్పులు కూడా ప్రధాన అంశమేనన్నారు.
దేశీయం గా కమోడిటీలధరలు ప్రభుత్వ ంస్కరణలు జిఎస్‌టి అమలు వంటి అంశాలకు తోడు ఉగ్ర వాద దాడులు సరిహద్దు సమస్యలు వంటివి సెంటిమెంట్‌ను ప్రభావితంచేస్తాయి. ధరల అదుపు, వడ్డీరేట్ల తగ్గింపు రిజర్వుబ్యాంకు ప్రాధాన్యాలుగా ఉండే అవకాశంఉంది. కొత్తగా మానిటరీ పాలసీ కమిటీ ఏర్పాటైనందున ప్రభుత్వ లక్ష్యాలకు అనుగుణంగా ఆర్‌బిఐ చర్యలుండే అవకాశం ఉంది. దేశ విదేశీ అంశాల నేపథ్యంలో దేశీయ స్టాక్‌ మార్కెట్లు హెచ్చుతగ్గులను చవిచూసే వీలున్నట్లు పలవురు విశ్లేషకుల అంచనా. ఇప్పటికే భారీగా దూసుకెళ్లిన కొన్ని మిడ్‌క్యాప్స్‌లో లాభాల స్వీకరణ ఉంటుంది. మరోపక్క పని తీరు మెరుగుపరచురుకునే కంపెనీల షేర్లు ర్యాలీ తీసే అవకాశం ఉంది. మార్కెట్లు మరో సారి 10శాతం వరకూ ప్రతిఫలాలు అందించే అవకాశంఉంది. ఇదే విధంగా పాక్‌తో యుద్ధం అంచనాలు వంటి అను కోని పరిణామాలు తలెత్తితే సెంటిమెంట్‌ దెబ్బతింటుంది. ఇవికాకుం డా ఫెడ్‌రిజర్వుకు తోడు, యూరోపియన్‌ సెంట్రల్‌ బ్యాంకు, బ్యాంక్‌ ఆప్‌ ఇంగ్లండ్‌, బ్యాంక్‌ ఆఫ్‌ ఝపాన్‌ వంటి కేంద్ర బ్యాంకులు పాలసీ నిర్ణయాలు మార్కెట్ల ట్రెండ్‌ను నిర్దేశిస్తాయని నిపుణుల అంచనా.